Број: 0601-50/12-7

Датум: 23.02.2017. године

Природно-математички факултет, као Наручилац, спроводи поступак јавне набавке мале вредности, набавка услуга - Сервис и одржавање особних и теретних лифтова за потребе Природно-математичког факултета, број јавне набавке 0601-50/12, а за коју су Позив за подношење понуда и Kонкурсна документација објављени на Порталу јавних набавки и интеренет страници Наручиоца, дана 21.02.2017. године. Заинтересованo лицe je дана 22.02.2017. године и дана 23.02.2017. године, доставилo Наручиоцу путем електронске поште захтеве за додатним појашњењима у вези са припремањем понуде.

У складу са чланом 54. и 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), објављујемо одговор на:

**1. Питање:**

«Молим Вас појасните нам ДОДАТНИ УСЛОВ – Кадровски капацитет страна 14/77

Ви тражите диплому о стручној оспособљености- електромеханичара за лифтове.

Правилником о безбедност лифтова Сл.Гл.РС бр. 10/2010 чл. 23 УСЛОВИ ЗА ОДРЖАВАНЈЕ ЛИФТОВА ГЛАСИ:

Најмање два запослена лица, од којих је једно запослено лице са техничким знањем, као довољним и одговарајућим искуством за обављање послова одржавања лифтова. Смер електромеханичар за лифтове не постоји , а приближнији и адекватнији смер је електротехничар , мада сматрам да било који смер електро струке задовољава прописе из закона и правилника о лифтовима.

Молим Вас појашњење на ову нашу констатацију.»

**Одговор Наручиоца:**

Како је чланом 23. став 1, тачка 1) Правилника о безбедности лифтова («Сл. Гланик РС» бр. 10/2010) дефинисано да за послове одржавања лифта одржавалац лифта мора да има најмање два запослена лица, од којих је једно запослено лице са техничким знањем, као и довољним и одговарајућим искуством за обављање послова одржавања лифтова, тако је наручилац под довољним и одговарајућим искуством сматрао управо струку електромеханичара за лифтове за коју је закључио да постоји, посебно имајући у виду чињеницу да више понуђача на тржишту управо има запослене раднике наведене струке. У складу са наведеним Наручилац у овом делу неће мењати конкурсну документацију.

**2. Питање:**

«Наручилац је предвидео да понуђачи имају важеће сертификате ИСО 9001 и 18001, а наведено је конкурсном документацијом захтева и као елемент критеријума и као додатни услов за учешће у поступку, што није у складу са ЗЈН.

Такође увидом на сајт института за стандардизацију може се видети да поједини ИСО 9001 су укунути / ви нисте прецизирали који/, а стандард ИСО 18001 не постоји, већ је то СРПС ОХСАС 18001, те је нејасно како ће наручилац вредновати непостојећи стандард.

Наведени услови тј. Стандарди нису у логичкој вези са предметом ЈН, односно за подручје примене која обухвата услуге које су предмет ЈН и мислим да је сувишан услов за учешће у ЈН.

Такође питам да ли је то можда и дискриминација учесника пошто неко да би обављао послове из ЈН уопште не мора да има Стандарде по Закону и Правилнику о одржавању лифтова, а и ЗЈН и може веома стручно и квалитетно да уради све радове везане за наведену ЈН.»

**Одговор Наручиоца:**

Чланом 76. став. 2 Закона о јавним набавкама, Наручиоцу је остављена могућност да у  
конкурсној документацији одређује додатне услове за учешће у поступку јавне набавке у  
погледу финансијског, пословног, техничког и кадровског капацитета увек када је то  
потребно имајући у виду предмет јавне набавке.

А) Одговор на део питања у вези са стандардом ISO 9001

Увидом у интернет страницу Института за стандардизацију Србије, стандард ISO 9001 или одговарајући, специфицира захтеве за систем менаџмента квалитетом када организација:

а) треба да покаже своју способност да доследно обезбеђује производ који испуњава захтеве корисника и одговарајућих закона и прописа и

б) има за циљ да повећа задовољење корисника ефективном применом система, укључујући процесе сталног побољшавања система, као и доказивање усаглашености са захтевима корисника и одговарајућих закона и прописа. ISO 9001 је најпопуларнији светски стандард за менаџмент квалитетом, који омогућава континуирано праћење и менаџментквалитетом у свим пословним операцијама – што за Наручиоца представљадодатну сигурност да ће понуђач у свим пословним операцијама поштоватиуслове које је Наручилац прописао конкурсном документацијом и уговором. Може се користити од стране било које организације, без обзира на величину и делатност. Овај стандард се заснива на процесном приступу, уз континуирано побољшање процеса. Наручилац није навео који сертификат ISO 9001 се захтева, али је у конкурсној документацији навео да исти мора да буде важећи и да га понуђач мора продужити уколико истекне током трајања уговора. **Наручилац ће с тим у вези изменити конкурсну документацију и изменом прописати да понуђач мора да поседује стандард ISO 9001:2015 у оквиру свог пословног капацитета.**

А) Одговор на део питања у вези са стандардом SRPS OHSAS 18001:2008

**Техничком грешком је у конкурсној документацији наведено да се захтева да понуђач поседује у оквиру свог пословног капацитета стандард ISO 18001, те ће Наручилац наведену грешку исправити изменом конкурсне документације.** Увидом у интернет страницу Института за стандардизацију Србије, стандард SRPS OHSAS 18001или одговарајући, утврђују се захтеви за системе управљања заштитом здравља и безбедношћу на раду како би се омогућило да организација управља ризицима и да побољша своје перформансе. Овај стандард Наручилац захтева из разлога што Наручилац није навео који сертификат SRPS OHSAS 18001 се захтева, али је у конкурсној документацији навео да исти мора да буде важећи и да га понуђач мора продужити уколико током трајања уговора истекне. **Наручилац ће с тим у вези изменити конкурсну документацију и изменом прописати да понуђач мора да поседује стандард SRPS OHSAS 18001:2008 у оквиру свог пословног капацитета.**

Сматрамо да наведени додатни услови нису дискриминишући и да постоји логичка веза која се огледа у важности предмета јавне набавке без обзира на њену процењену вредност, и могућност да се одабере понуда квалификованог и способног понуђача који ће моћи успешно да реализује уговор. Циљ Наручиоца је да изабере озбиљног и квалитетног понуђача, а не понуђача који неће моћи да квалитетно изврши своју уговорну обавезу из ког разлога би Наручилац био принуђен да активира средство финансијског обезбеђења, раскине уговор и поново спроведе поступак јавне набавке.

Имајући у виду чињеницу да Наручилац није искористио законску могућност прописану чл. 76. ст. 2, погледу финансијског капацитета, а све у циљу обезбеђења конкуренције, и мање оптерећености конкурсне документације и доказа које је понуђач дужан да достави, циљ Наручиоца није да ограничи конкуренцију или да дискриминише потенцијалне понуђаче, већ да уговор закључи са квалитетним понуђачем. Тражени сертификати не представљају реткост, велики број потенцијалних понуђача на тржишту поседује тражене сертификате чиме је омогућена конкурнеција.

Такође, заинтересовано лице у оквиру свог питања/захтева наводи да су стандарди одређени и као елементи критеријума. Конкурсном документацијом, у оквиру поглавља под редним бројем пет, су врло јасно описани и разрађени елементи критеријума, а то су понуђена цена и рок. Наручилац је у складу са Законом о јавним набавкама дефинисао додатни услов пословни капацитет и исти не захтева у оквиру било ког другог дела конкурсне документације.

Имајући у виду све наведено, Наручилац остаје при свом захтеву у вези са пословним капацитетом који је прописан конкурсном документацијом и наведени услов ће остати саставни део додатних услова уз горе наведене измене.

**НАПОМЕНА:** С обзиром на измене конкурсне документације које ће уследити након објаве одговора на захтеве за додатним појашњима у вези са припремањем понуде, Наручилац ће продужити рок за подношење понуда.

**С поштовањем,**

**Природно-математички факултет**

**Комисија за јавну набавку бр. 0601-50/12**